Läbi Ristivärava vanalinna  Värava taga ootavad külastajat  võrratud vaatamisväärsused: Uus loss, Asamite kirik kuulsa Lepanto monstrantsiga, Vana anatoomikum ja Vana raekoda - neljast hoonest koosnev ansambel, mis ehitati 1882. aastal uusrenessansi stiilis täielikult ümber. Siinsamas on ka vanim linnarahvakirik, St. Moritz. Selle põhjaküljes asuva algupärase, romaani stiilis torni kõrval sirutub taeva poole sale gooti stiilis Pfeifturm - linna kunagine vahitorn. Astuge 200 trepiastet ülespoole, ja siit avaneb võrratu vaade kogu linnale ja selle nii-öelda pilgupüüdjale,  hilisgooti stiilis katedraalile, mis on Lõuna-Saksamaa suurim kodakirik. Selle tohutu kiivrikonstruktsioon koosneb seitsmest üksteise kohal paiknevast pööningust, mille ehitamiseks kulus väidetavalt 7 000 palki. Võimsa kiriku põhiruumis on palju väärtuslikke altareid, reljeefe ja kivikujusid, maale ja puitnikerdisi.